Током битке за Берлин Хитлер је разрешио Хермана Геринга дужности команданта Луфтвафе због Геринговог покушаја да преузме власт у Трећем Рајху. Хитлер је на место команданта Луфтвафе поставио генерал-пуковника Роберта Ритера фон Грајма, након што је овај долетео са аеродрома Гатов у опкољени Берлин како би се састао са Хитлером у његовом бункеру. Јединице Црвене армије већ су биле у централној градској зони, када су Рајшова и Грајм долетели у Берлин, 26. априла 1945. године, на авиону типа Физир Фи 156 „Рода“ (Fieseler Fi 156 "Storch"). Захваљујући њеном великом искуству у ниским летовима изнад Берлина и након што је осмотрила руту за бекство, Рајш је слетела на импровизовану писту у Тиргартену, близу Бранденбуршке капије, након што је фон Грејем рањен у ногу. Током интензивног руског бомбардовања, Хитлер је дао Рајшовој две ампуле цијанида за њу и фон Грајма. Прихватила је капсуле, потпуно спремна да умре заједно са својим фирером.